ming030890/wiki-yue-high-quality huggingface dataset:
中華民國國語

中華民國國語（zung1 waa4 man4 gwok3 gwok3 jyu5），係指由中華民國政府規範同管理，由北方官話發展出嚟嘅標準語言（中文：标准方言）。發音同而家嘅標準官話有些少出入，文字用傳統字，主管機構係中華民國教育部。事實上嘅法定語言同文字。大眾運輸架生廣播嗰陣，國語、閩南話、客家話法定地位係一樣。原本佢嘅使用範圍包括中國全境，但隨住1949年兩岸分治而縮到得返臺灣地區用緊；經過半世紀嘅演化，令到中華民國國語同中國大陸嘅普通話有唔同。而臺灣民間喺國語嘅口語使用上面，會同政府嘅規範有啲分別，為咗分清楚唔同地方漢語嘅規範，有時會畀人嗌「臺灣華語」。
中華民國外交

中華民國外交係指中華民國嘅外交關係。中華民國外交曾經風光過，多數國都曾經同佢建交過，不過自從1971年中華民國被逼退出聯合國之後，外交關係就開始衰落，地位逐漸畀中華人民共和國取代，1979年美國同中華民國斷交亦係重大打擊。到2024年，中華民國得返12個邦交國。之但係中華民國仍然有用其他名義參與一啲國際組織，譬如用「中華臺北」去參與國際奧林匹克委員會。
中華民國國軍

中華民國國軍係中華民國嘅正規軍，前身係1925年成立嘅國民革命軍（中文：國民革命軍），1947年行憲（中文：行憲）後改組做國軍。
保守力

喺力學上，保守力（conservative force）係指某一啲力，呢啲力具有「受呢股力嘅粒子喺兩點之間無論以乜路徑移動，作功嘅數值都唔會變」嘅特性。
保坂司

保坂司（粵拼：bou5 baan2 si1；日文：保坂 司(Hosaka Tsukasa)；1937年3月3號—2018年1月21號）係日本足球員，山梨縣甲府人，司職守門員，曾經喺1960～1964年間爲日本足球代表隊出場19次，重參加過1964年夏季奧林匹克運動會。
2018年1月21號，佢喺山梨縣甲府因患肺炎，喺山梨縣立中央病院死咗，終年80歲。
保大

咁啱嘅係，保大同時係大遼（唔計西遼）同越南最尾一個年號。

西曆干支對應表
呢份表表示三個保大年號對應嘅西曆同干支。
保守向量場

保守向量場（conservative vector field）係指一個啱啱好係一個純量場嘅梯度嘅向量場。

定義
如果有一個向量場 ，除咗喺一啲奇點之外，佢有一個相應嘅純量場  令到 ，噉樣  就係一個保守向量場。

特性
根據向量微積分恆等式 ，任何保守向量場嘅旋度係 。
根據梯度定理，任何保守向量場嘅路徑積分係同路徑冇關嘅，只係取決喺路徑嘅起點同終點。
根據梯度定理，任何保守向量場對於封閉曲線嘅路徑積分都係 。（即係 ）

應用
喺物理入面，因為功嘅定義係 ，所以經過一番運算，可以得到力係位能嘅梯度嘅反向量，即係 。呢個特性除咗係引力場適用，亦都可以用喺電場，喺電場嘅情況下將兩邊一齊除以 （電荷）可以得到關於電勢嘅一條公式：。
保守自由主義

保守自由主義（英文：conservative liberalism）係自由主義嘅其中一個變體，結合古典自由主義價值、政策同保守主義立場，或者更簡單咁講，保守自由主義代表自由主義裏面嘅右派。保守自由主義嘅政黨喺道德、社會呢啲議題上面採取相對傳統嘅立場，呢啲政黨普遍都支持經濟自由主義，亦都會定義佢哋自身係法治政黨。
催化劑

催化劑係可以加速化學反應而唔會影響自己嘅物質，相反嘅係抑制劑。雖然叫「劑」，但唔一定係液體，有時亦叫催化器。
傲慢與偏見

《傲慢與偏見》（英文：Pride and Prejudice）係珍·奧斯汀嘅成名作，1813年出版，主要圍繞英國鄉紳貴族嘅成長同感情問題展開。
催淚彈

催淚彈係一種可以發放出催淚氣體嘅武器，可以用噴射或手榴彈形式射出嚟。
催產素

催產素（粵拼：ceoi1 caan2 sou3；英文：Oxytocin）係一種荷爾蒙。有講法係話呢種荷爾蒙會令人感受到愛同信賴。
催眠獸

催眠獸係日本電視遊戲寵物小精靈系列入面嘅其中一隻小精靈，編號097。佢係由食夢獸進化成嘅。
催眠

呢篇文 需要熟悉呢方面嘅人幫手寫。 詳情請去討論頁睇。維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。催眠
催眠（英語：Hypnosis）係一種人類嘅身心狀態，涉及注意力集中（選擇性注意/選擇性注意力不集中假設，英語：selective attention/selective inattention hypothesis，縮寫作 SASI），外圍意識（英語：peripheral awareness）降低，同埋對心理暗示（英語：Suggestion）嘅反應能力增強。
學者之間有解釋催眠同相關現象嘅多種理論。改變狀態（英語：Altered state）理論將催眠視為一種改變嘅心智或恍惚狀態（英語：Trance），以唔同於普通意識狀態嘅意識水平為標誌。 相比之下，非狀態（英語：non-state）理論將催眠視為一種安慰劑效應，重新定義同治療者嘅互動或一種富有想像力嘅角色扮演形式。
傭兵戰爭

傭兵戰爭係第一次布匿戰爭後期幫迦太基打仗嘅一班僱傭兵因為軍餉問題而發起嘅兵變，由前241年打到前238或前237年。
戰事除咗喺迦太基城鄰近地方打之外，喺薩丁島嘅駐軍都參與叛變，並殺咗島上嘅迦太基人，隨後薩丁島原住民趕走咗啲叛軍，並向羅馬求援。
迦太基平定呢場兵變之後，羅馬準備派兵去原屬迦太基嘅科西嘉島同埋撒丁島，同時迦太基亦準備派兵收返撒丁島。羅馬元老院視後者為打仗理由，要求迦太基割讓呢兩個島同埋畀另一筆賠款。
中百福郡

中百福郡（英文：Central Bedfordshire）係英國一個單一行政區，屬於百福郡，人口約274,000。
中田洋介

中田洋介（1981年9月15號—）係日本足球員，司職後衞，效力過仙台七夕，橫濱FC，盛岡仙鶴，及Morioka Zebra。
中町公祐

中町公祐（1985年9月1號—）係日本足球員，司職中場，效力橫濱水手。
中田洋平

中田洋平（1983年11月11號—）係日本足球員，司職後衞，效力過富山勝利。
中田英壽

中田英壽（1977年1月22號—）係日本足球員，司職中場，日本足球代表隊前成員。

日本足球代表隊
中田英壽喺1997年到2006年間爲日本隊出場77次，入咗11球。佢代表日本參加過1998年FIFA世界盃、2002年FIFA世界盃同2006年FIFA世界盃。
中田浩二

中田浩二（1979年7月9號—）係日本足球員，司職後衞，日本足球代表隊前成員。

日本足球代表隊
中田浩二喺2000年到2007年間爲日本隊出場57次，入咗2球。佢代表日本參加過2002年FIFA世界盃同2006年FIFA世界盃。
偶像來了

《偶像來了》（粵拼：ngau5 zoeng6 loi4 liu5；簡化字：偶像来了；英文：Up Idol），係中國大陸湖南衛視推出嘅一檔女神生活體驗類真人騷節目。節目喺2015年7月25號播「先導篇」，2015年8月1號開始逢星期六夜晚10點接檔《真正男子漢》播出。由於紀念中國人民抗日戰爭暨反法西斯戰爭勝利70周年閱兵式嘅舉辦，節目喺2015年9月5號暫停播出一期。因商標問題，節目從第二季開始改名做《我們來了》。

內容
節目成員包括10名女嘉賓同2名主持人兼隊長，以分組對抗嘅模式進行。2組各有1名隊長同5名隊員，一齊進行2日1夜嘅對抗任務。喺對抗後，所有隊員需要接受錄製個度嘅群眾投票，人氣最高嘅一員將會攞到呢站女神嘅稱號同攞到一個專屬定製皇冠。

製作
節目現場製作人員有200人，同用咗70台攝像機，進行高規格攝影。剪輯方面，首創章回式嘅分段方法做敘事。

節目內容
實際內容以嗰日播出為準，詳情出自節目每集內容。
註 1:  傳遞圖片上嘅奶牛裝扮信息，根據裝扮喺圍欄入面搵到正確嘅奶牛，採集牛奶。
註 2:  摔跤比賽、抓小羊合影比賽、射箭比賽同丟沙包比賽。
註 3:  一隊扮演漁網、一隊扮演魚，捕獲對方對手就攞到對方攜帶嘅購物券。
註 4:  節目製作體驗內容睇下表。
註 5:  寧靜喺演出入面做主持，黃梅戲體驗內容睇下表。
註 6:  話劇演出體驗內容睇下表。

收視率
同時段或交叉時段主要節目：
浙江衛視：《出發吧愛情》／《十二道鋒味2》
江蘇衛視：《非誠勿擾》
東方衛視：《歡樂喜劇人》／《女神新裝》／《今晚80後脫口秀》
北京衛視：《最美和聲3》／《歌手是誰》
數據由央視索福瑞提供，調查範圍係四歲以上觀眾。
以上收視排名唔包括央視在內。
資料來源：衛視這些事兒、衛視小露電、瀟湘卧龍、湖南衛視官方微信（ID：happychina1997）。
排名係星期六夜晚所有綜藝節目嘅排名，並唔一定係同一時段。

製作團隊
總導演：陳汝涵
聯合製片人：王恬、李潔婷、孔曉一
執行導演：韓梅、任洋、劉昕、王慧、曲江鳴、鄒瑋、劉斌
導演組：張挺、羅鎣、馬俊斌、王婷婷、閔曄、翟天宇、李靜妮、丁傑、劉子夏、周隆贊、張揚、柳瑩、彭月明、胡艷、厲剛、李皖、肖卓、苗丹、舒璐、曾置、譚珊、戴文姣、包麗娜、劉憶、蔣倩、楊凌、黃晰婷、黃蓉、陳芳、李詞岳、李海洲、徐佳、明艾晴、劉陳、肖姝、王冕、李樂慈、羅瓊、張鄭、李凌、李甍、喻曦、李望、劉育彤、陳億、徐舸、湛亞莉、劉亦宸、湯屹然、傅鑫、吳娉婷、彭鴻濤、葉偉民、陳文、高璐、崔超傑、宋文馨、羅晨允、李慧、周寰、曾意軒、戴浩、戴思然、蘇望、楊子浩、侯亮、詹雯冰、徐旻澤、張佳韻、朱瑩、易曉靈芝
編劇組：倪慧慧、唐芳、李競、劉晉、朴鶴冉、吳麗南、呂美華、頓麗莎、蔡瀟、謝婕、孔丹、羅傳傑、孟驍、鄒航宇、唐仁、朱丹、解盾、石航
責編：熊騰飛
舞美設計：吳曉輝
舞美協調：劉曉晶
後期製作：洪金寶、趙超、顏敏傑、李雅琳
前期保障：何良、朱恆斌
網絡通訊：謝寶鋒
後期組：胡林鋒、何靜、張娟娟、李昂露、賈宇寧、吳友智、唐夢天、周夢雲、劉洋、譚龍飛、陳少威、李媛媛、周靜璇、朱敬、劉鑫、王立敏、萬欣、江春慶、劉博仁、戴天鵬、任怡莎、樊榮、付微、韓泊、劉原驛、黃俊源、吳佳玲、王艷、秦林瑜、朱政親、王彤、王靚、許俊強、禹慧心、鄭飈、徐綺穗、郭振宇
攝像指導：陳朗、龍建平
攝像：鄭賓、賀昕、陳蔚、朱曉南、陳星宇、程曦、李武林、楊為、鄭博、蔣兆琪、楊為、鞠凡、張洋洋、賀新棟、羅成鑫、李雨璇、王少博、周策、符平、蔣武東、胡志勇、胡曉帆、蔣凱、戴晟宏、羅浩、袁炯、陶陳君、蔣小樂、周小俊、羅旭、張寧波
視頻：劉光文、張亞楠、祁高、周駿、林茜、潘海龍、周明強、陳玉林、柯達、李圓、蔣思聰、苑立寬、任升傑、陳俊羽、汪豐強
燈光：楊禹、吳偉雄、李仲傑、黃雪欽、李介軍、曾立新、孫亮、曾超
音響：劉珊、王子謙、龔玫汐、吳題、周龍雲澤、龍雨行、陶軒、朱曦、易偉雄、莫迪美、梁冠延、沈丹、劉超生、陳振興、塗建華、蔣建華、徐慶請
服裝：花花
化妝：謝雅莉、李昭
化妝指導：關虹
服裝指導：黃德萍
道具：韓藝
藝人統籌：龍梅
藝員聯絡：賀朝暉、吳菊、張晨晨
製片：彭娜、吳偉強、左琰、唐天斌、張勝、劉育彤、李浩、秦江、張京城、劉藝憐、張凱祥、周嵐、鄭博、潘慶華、胡馨予、羅建祥、雷雨、張樂怡、劉超、林欣然、曹帥、陳順暢、喻湘林、鄒坤
製片主任：汪浩、龍瑧
技術協調：韓堅定、肖衛華、曾暉、龔如林、吳星進、胡曉峰
播出統籌：張衡、黃卓夫
播控：李躍龍、方林、楊奇勇、臧千軍
整體包裝：湖南衛視總編室形象部
項目推廣：湖南衛視總編室推广部
節目統籌：王旭波、奉纓旗、周海
營銷統籌：宋點
頻道統籌：張若波
技術監製：周立宏
總製片人：洪濤
技術總監：黃偉
監製：李浩、周雄
總監製：張華立
出品人：呂煥斌
註：以上製作團隊名單由節目片尾字幕錄入。攝像喺片尾字幕出現2位「楊為」。
偵探故仔

偵探故仔（英文：detective fiction）係犯罪故仔嘅一個子文類，主角係－專業、業餘、或者退咗休嘅－偵探，負責佢查一單案。偵探故仔嘅異型情節如下：主角同若干個角色出場，做一啲相對濕碎嘅嘢，等讀者對佢哋有基本嘅了解；跟住罪案發生，在場嘅眾人每個都有嫌疑；主角會由各人身上攞口風同搵證據；最後主角憑住佢嘅推理，搵出犯人係邊個。

常用橋段
係管家做嘅（the butler did it）：廿世紀嘅偵探故仔當中不時出現嘅橋段，指故仔所講述嘅嗰一單罪案，最後發現個管家係犯人。喺廿一世紀嘅偵探文學界，呢條橋一般都俾人認定係一種陳腔濫調。
偶蹄目

偶蹄目（Artiodactyla）係哺乳動物嘅一個大目，大約有220幾種，當中包括好多對人類生活好重要嘅動物。偶蹄目係而家進步繁盛嘅有蹄動物，現存嘅有蹄動物當中偶蹄目就佔咗9成，其中又以牛科（Bovidae）最為繁盛。

進化
偶蹄目係由古新世嘅踝節目動物進化而嚟。基本上由始新世開始一直分化。中新世同上新世係進化嘅最頂峰。
外形上，早期嘅偶蹄目好似而家嘅鼷鹿（Tragulidae）：細隻，短腿，食葉為生。始新世晚期（大概4600萬年前），3個現代目已開始分化：豬形亞目、胼足亞目同反芻亞目。但係偶蹄目並未佔據生態主導地位，當時係奇蹄目嘅繁盛時期。偶蹄目只可佔據一啲邊緣生態位艱難維生。但係同時佢哋亦喺呢個時候開始咗複雜嘅消化系統嘅進化，從而能夠以低級食料為生。
始新世開始出現草。中新世嘅時候全球氣候變得乾燥少雨，好多雨林枯萎，草原開始發育，並向全球蔓延開嚟。草本身非常難消化，得擁有複雜消化系統嘅偶蹄目先可以有效咁利用呢種粗糙、低營養嘅食物。好快偶蹄目就取代咗奇蹄嘅生態位置，成為食草動物嘅主導。
偶蹄目可分為2大類，但各類內部形態差異好大。豬形亞目（豬（Suidae）、西猯（Tayassuidae）同河馬（Hippopotamidae））保留四趾，臼齒簡單，腿短。犬齒變大成獠牙。除咗河馬之外，佢哋屬於雜食動物，胃嘅構造簡單。駱駝類同反芻類就相反，傾向於長腿、兩趾同複雜嘅頰齒（用嚟適應食草）同埋一個好複雜嘅胃。隨住消化系統嘅出現，佢哋有反芻行為：將半消化狀態嘅食團吐返嘴裏面重新加以咀嚼後再吞落肚以獲取對養分嘅最大程度利用。
根據分子生物學嘅研究，早期嘅偶蹄目中同河馬親緣最接近嘅係一支食肉偶蹄目，即中獸類，喺始新世返落大海，演化成而家嘅鯨魚。

偶蹄目同人類
偶蹄目對人類好重要。由史前開始偶蹄目動物就係係人類嘅主要蛋白質來源，係古代人類嘅重要嘅狩獵對象。
法國同西班牙嘅岩洞裏面留低嘅畫。克羅馬嘅壁畫，裏面有好多野牛、北山羊等偶蹄動物。幾乎所有人類文明都有偶蹄動物嘅存在（例如舊大陸各文明嘅牛、羊、駱駝，南美印第安人文明嘅駱馬、羊駝等）。人類最早馴養嘅家畜就有偶蹄動物。偶蹄動物係構成人類畜牧業同埋農業嘅重要成分，係人類最主要嘅肉、乳制品來源，亦係皮革業嘅重要來源。
偶遇

偶遇係指喺兩個相互認識既人，喺未經安排、無事先約定既情況下，喺某個地點相遇見。
偶遇既出處可能係唐朝白居易既《閏九月九日獨飲》「黃花叢畔綠尊前，猶有些些舊管弦。偶遇閏秋重九日，東籬獨酌一陶。自從九月持齋戒，不醉重陽十五年」，不過呢首詩白居易偶遇既係閏九月九日重陽節，而唔係一個人。
香港電影
《偶遇》亦都係香港電影《少女日記》既主題曲。呢首林志美唱、李雅桑作曲、鄭國江作詞既歌收錄咗喺1984年新力唱片公司既《偶遇》音樂專輯裏面。呢首歌當年好出名，曾經攞過好多獎，例如1984年既十大勁歌金曲。
偶像大師系列角色一覽

偶像大師系列角色一覽俾出喺萬代南夢宮娛樂營運嘅遊戲《偶像大師》、同埋爾隻遊戲嘅後續相關作品入邊登場嘅角色介紹。
呢度出啲對象顏色係經過處理。所以喺唔同瀏覽環境，出嘅色未必啱返演示嗰種色。

765藝能所屬嘅偶像
遊戲入邊嘅偶像嘅名都係佢哋嘅本名，偶像出道時可以設置偶像組合名同埋偶像嘅藝名，但係喺課程同交流嘅時候會叫返本名。由星井美希開始，偶像嘅名唔再用日本戰船嘅名嚟起。但係後嚟嘅《百萬人演唱會！》又用返日本戰船嘅名嚟起偶像嘅名。
偶像嘅年齡同性格，同特別試音會「歌姬樂園」嘅參與門檻相關。由《2》開始，每一位偶像年紀都大咗1歲。除咗喺《SP》度加入嘅新偶像我那霸響同四條貴音，每一位偶像都有咗新嘅日常服裝同冬裝。另外有部分偶像嘅身高、體重、三圍都有一啲變化。
每一位偶像都有佢哋專屬嘅代表色，代表色會喺佢哋嘅日常服裝、運動服、Xbox 360版遊戲入邊嘅部分EXTEND服裝中反映到，喺試音會參與者一覽界面度嘅角色剪影都會用到佢哋嘅代表色作為背景色。街機版中心顯示器度顯示嘅排行亦都會用到代表色。
每一位角色嘅日常服裝有街機版入邊嘅「Casual」同《SP》度增加嘅「Nexus Casual」。《SP》爆機一次之後，可以喺「設定項目」度選擇街機版日常服裝。喺《L4U!》入邊又加埋新嘅日常服裝「EXTEND衣裝」可以下載。喺續作《2》、《百萬人演唱會！》、《劇場時光》入邊，都分別為所有角色設計咗新嘅日常服裝，但係就冇辦法再用返以前嘅日常服裝。
每一位角色嘅基本信息如下。

765藝能偶像基本信息一覽
撳代表色嘅排序掣可以返到初始排序。
偶集公理

偶集公理係集合論裏面嘅一條基本公理，佢嘅意思係話，任意兩個元素可以組成一個符合集合論要求嘅集合。
八堵車站

八堵車站係臺灣鐵路公司縱貫線北段嘅一個鐵路車站。
八大綜合台

八大綜合台（又叫：GTV綜合台），係八大電視旗下嘅綜合娛樂頻道。
八大

澳洲八校聯盟：由澳洲歷史悠久、享譽國際嘅八所頂尖研究型綜合大學組成嘅組織。
八奈見乘兒

八奈見乘兒 ，係日本嘅一個男配音員。

配音作品一覽
呢個表唔完整，歡迎加料。
八四將軍澳大遊行

八四將軍澳大遊行，係2019年8月4號由香港民間人士發起嘅一次反逃犯條例修訂公眾遊行，由將軍澳寶林寶翠公園行去坑口香港單車館公園。呢次遊行主辦單位宣稱有15萬人參加，警方就話高峰期有2.7萬人。
相比同期其他反修例遊行，呢次遊行算係幾和平，並未直接引發好多衝突，最主要嘅衝突只係將軍澳警署被一啲示威者包圍過。
八國聯軍乃正義之師

《八國聯軍乃正義之師》係一部由台灣時報文化喺2021年7月20號出版嘅書，作者係劉淇昆。
內容對於八國聯軍同中國嘅戰爭持有相對於中國官方唔同嘅觀點，形容八國聯軍係一支因為人道危機而不得不興嘅仁義之師，有關歷史係被華人歪曲誤解最嚴重嘅一段中國近代史。
書嘅內容提及，當時八國聯軍目的其實係解救被困京城、危在旦夕嘅各國外交官同埋正在被中國政府大屠殺嘅外國傳教士、僑民同埋華人基督徒。而且，清廷既然向西方各國正式宣戰，外國聯軍攻佔天津，威逼京城，亦係理所當然。早喺2013年9月，劉淇昆就已經寫咗文解釋過類似嘅觀點，形容當時係大清政府係宣戰在先，西方各國並無滅亡中國嘅打算，主要係向清廷施壓同埋教人。

反應
由於呢本書同中國官方觀點唔同，親中陣營民建聯立法會議員葛珮帆就話呢本書歪曲歷史，令人憤怒。另外，喺2021年10月，香港誠品書店販售呢本書，被指涉嫌違反《港區國安法》後，之後本書要下架。
八四港島西集會

八四港島西集會，係2019年8月4號由香港民間人士發起嘅一次反逃犯條例修訂集會。呢次集會本嚟係八四港島西大遊行，由堅尼地城科士街臨時遊樂場行到西營盤中山紀念公園，但警方發咗「反對通知書」，只係批准集會，最後主辦單位將集會地方改到卑路乍灣公園。呢次集會主辦單位宣稱有2萬人參加。集會期間，有啲參加者走出集會範圍遊行，行到石塘咀嗰頭畀警方驅散，之後一啲示威者去到銅鑼灣佔領道路，再同警方爆發衝突。
八大工業國組織

八大工業國組織（G8），又叫八國集團，係世界上八個工業大組成國嘅聯盟，1973年創辦時只有法國、美國、英國、西德（1990年後變德國）同日本五國，1975年加埋意大利變六國，1976年加埋加拿大變七國，1997年加埋俄羅斯變八國。
2014年，俄羅斯趁克里米亞危機佔領克里米亞半島，令西方制裁佢，暫時凍結咗佢嘅會籍，所以個聯盟就暫時叫做七大工業國組織（G7），又叫七國集團。
八大戲劇台

八大戲劇台（又叫：GTV戲劇台），係八大電視旗下嘅戲劇頻道。

歷史
2005年1月1號起，定頻喺有線電視第41頻道。
修武

修武係中國河南焦作一個縣，總面積722平方公里，人口28萬。
修水

修水（粵音：sau1 seoi2）係中國江西西北部嘅河，係江西五大江河之一，全程喺晒九江市道，源於修水縣幕阜山，經修水縣、武寧縣、永修縣到吳城，入鄱陽湖，屬長江水系。長357公里，流域面積14793平方公里。
修杰楷

修杰楷（粵拼：sau1 git3 gaai1；英文：Kai Hsiu；1983年3月6號—），係臺灣嘅男演員，臺北人。2003年出道，曾經拍過台視屬下嘅劇集——《名揚四海》而出名。期間亦拍過公視拍過《痞子英雄》、《終極三國》呢啲劇集。2008、2010年亦先後出過《邊境吳哥窟》同埋《故事清邁》呢兩本書。2010年亦幫過台視劇集——《飯糰之家》出過同名嘅音樂原聲帶。
不過佢到咗服兵役年紀後一直都冇參加服兵役，直到2012年俾網友爆料。2016年5月12號開始入伍參加替代役做164梯次第八中隊嘅打飯班成員，但又分發到新北市民政局做服勤人員。期間亦曾經入選做「替代役反毒代言人」直到2016年11月29號提前退伍為止。
2015年，佢喺綜藝節目《康熙來了》識咗賈靜雯重喺同年5月5號喺日本結婚。
2017年，佢同老婆賈靜雯一齊攞咗深圳衛視節目——THE AMAZING RACE第四季嘅總冠軍兼末代冠軍。
修水縣

修水係中國江西九江市嘅一個縣，面積4504km²，人口80萬，係江西面積最大嘅縣、九江最多人嘅縣。轄19個鎮、17個鄉。
鎮：義寧鎮、白嶺鎮、全豐鎮、古市鎮、大橋鎮、渣津鎮、馬坳鎮、杭口鎮、港口鎮、溪口鎮、西港鎮、山口鎮、黃沙鎮、黃港鎮、何市鎮、上奉鎮、四都鎮、太陽昇鎮、寧州鎮
鄉：路口鄉、黃龍鄉、上衫鄉、余塅鄉、水源鄉、石坳鄉、東港鄉、上杭鄉、新灣鄉、布甲鄉、漫江鄉、復原鄉、竹坪鄉、征村鄉、廟嶺鄉、黃坳鄉、大椿鄉

史
唐貞元十六年（800年）從武寧縣析置分寧縣。
清嘉慶六年（1801年）改名爲義寧州。
1912年改做義寧縣。
1914年因為同廣西義寧縣重名，改為修水縣。今日個縣治依然叫義寧鎮。
修殿節

修殿節1（Hanukkah [ חנוכה]），又叫獻殿節、光明節、燭光節、馬卡比節、哈努卡節，呢日喺猶太曆嘅基斯流月第25日一路到提別月第二日，一連八日慶祝呢個節日，紀念馬卡比光復猶太地同聖殿。
呢日即係大約喺西曆11月至12月期間，以2006年計就喺12月15號日落至12月23號，而2007年就會喺12月4號一路到12月12號。

背景
公元前 165 年，塞流古王朝既安提阿古四世率軍入到耶路撒冷，強行推行希臘化，佢哋攻入猶太人嘅聖殿，喺入面安放宙斯神像，立宙斯祭壇，又喺宙斯壇上獻猶太人認為唔潔淨嘅豬畀宙斯，又迫猶太人食豬肉。對於猶太人嚟講，呢啲行為全部都係嚴重褻瀆，咁搞法令猶太人焮過火屎，於是激起咗猶太人反塞流古王朝起義。
於是，一個叫哈斯蒙尼（Hasmonean）嘅祭司家族就發起反抗，最後喺哈斯蒙尼領袖馬卡比2長達二十二年嘅抗爭之後，終於起義勝利。建立咗猶太人獨立時期嘅哈斯蒙尼王朝。之後馬卡比就下令整返乾淨聖殿，整返走晒啲異教嘢，重建返猶太人嘅祭壇。
但係馬卡比士兵因為起義而慶祝唔到住棚節，於是就整呢個節日出嚟補返數。另外又有一個傳說咁話，喺起義成功之後，猶太人要執返正個聖殿，但點知無油點燈，得返一細罐，一日唔夠就點晒，整又整唔切買又買唔切，但竟然有奇蹟發生，呢一細罐一點就點咗8日，啱啱好夠時間喺以色列北部加利利買油返嚟，因為咁呢日就一連慶祝8日。

習俗
一到咗修殿節，猶太人都會喺屋企放一個叫做「九臂燭臺」（Chanukkiyah）嘅金燈臺，不過九臂燭臺同猶太教傳統金燈臺有啲唔同，傳統金燈臺點7支蠟燭，而九臂燭臺就點9支蠟燭。
九臂燭臺係一個可以點九支蠟燭嘅燈臺，而中間一支特別放得高小小。喺修殿節嗰陣，猶太人會喺八日慶祝入面嘅第一日先點着佢最高一支蠟燭，因為呢一支叫做「仆人」，然後用呢一支燭燈嚟點另外8支，每日點一支，8日點晒9支。
喺修殿節第一日，猶太人會去猶太會堂一齊唱詩。之後會請晒啲親戚朋友返屋食晚餐，晚餐前要先點蠟燭。傳統上呢餐會有啲特定食品例如土豆絲餅，用嚟記念上帝嘅神蹟。
光明節陀螺
晚餐之後，啲細路會玩一樣類似一種陀螺咁樣嘅玩具叫做Dreidel，如果喺以前，大人重會拎啲錢畀啲細路，呢啲錢叫做哈努卡錢（Chanukkah geh），同時又會畀一啲硬殼果細路，但係而家已經改為送禮物畀細路，每日送一份，總共送8份。
修福古士圖

修福古士圖（英文：Suffolk Coastal）係英國一個非都市區，屬於修福郡，人口約125,100。
修業

修業係學生以後結束是但一個學歷階段，然後唔會留班，不過喺最高嗰個年級唔合格或者缺課太多次，所以無畢業證書。

肄業
肄業係未畢業就自願退學，可以係有讀最高嗰級又可以係無讀最高嗰級。

香港
喺香港，小學升中學係根據呈分試成績，中學升專上院校係根據公開試（例如：香港中學文憑考試或香港認可嘅國際公開試）成績，所以小學或中學畢業同修業都只係象徵式，對升學唔會有任何影響。

魁北克
喺小六同中五都係一定要夠出席率兼成績合格先至畢業，讀中學一定要畢咗業先至有得去學院。
修正早期系統

修正早期系統（英文：Modified Initial System）係香港地鐵荃灣綫通車前，而家港鐵嘅觀塘綫觀塘站至旺角站（唔包太子站）同荃灣綫旺角站至中環站路段嘅名，嗰陣並唔係單獨咁嗌觀塘綫。而家修正早期系統已分做觀塘綫嘅油麻地至觀塘同荃灣綫嘅旺角至中環段。

史
1975年11月，修正早期系統批准去起，系統包括觀塘綫（石硤尾至觀塘）同荃灣綫（旺角至中環）兩段。喺隧道工程正式開始前，工程團隊喺沿綫起過4段試挖隧道（分別喺金鐘站東面、而家嘅香港藝術館尖沙咀2號工地、樂富站東面同長沙灣站東面），去評估地質同興建方法。
工程用咗4年，修正早期系統北段喺1979年9月30號進行通車典禮儀式，由時任香港總督麥理浩主持，港督亦行入列車駕駛室做按鈕儀式，之後首班列車就衝過綵帶。車站入面有舞龍舞獅表演。喺石硤尾去程以至觀塘回程時亦有儀式。通車典禮嗰日，有500蚊車飛專畀搭第一班列車。另外有10萬個市民買咗10蚊紀念車飛，可以喺任何車站搭車。
修福郡

修福郡（Suffolk），又名沙福，地處英倫東南。郡府葉士域治（Ipswich）。
五胡十六國

五胡十六國，簡稱十六國，係中國歷史上一段時期，喺入主中原眾多民族中，以匈奴、羯、鮮卑、羌同氐為主，統稱「五胡」。由304年劉淵同李雄分別建立漢趙（史稱前趙）同成漢開始，直到439年北魏拓跋燾滅咗北涼為止。
五胡亂華

五胡亂華（粵拼：ng5 wu4 lyun6 waa4）係中國魏晉南北朝時，眾多北方、西北嘅遊牧民族趁中央王朝衰落之際，喺中國北方建立佢哋自己民族嘅國家、而同南方嘅漢人政權對立嘅時期，係長達136年外族入侵嘅亂世，從惠帝永興元年（西元304年）匈奴人劉淵建號稱王開始，到南朝宋文帝元嘉十六年（西元439年）北涼降魏為止。「五胡」係指匈奴、鮮卑、羯（讀揭，kit3，又叫白匈奴）、羌（讀姜，goeng1）、氐（讀低，dai1），但實際上喺中原立國嘅異族唔止五個，當時包括漢族在內喺中原成立過幾十個大細強弱不等嘅國家，其中時間長而有影響嘅有五胡十六國。

緣起
自漢武帝以後，中國西、北邊境外嘅外族就因為中原自然條件好過塞外就逐漸內遷，東漢朝廷經常招引或者強制胡人內遷，方便監控各族，同時作為兵源同勞力。到咗晉朝，中國北、東、西三個方向都住咗好多胡人，尤其係關中同并州，胡人佔半數，包圍咗京城洛陽。而且胡人內遷到中原，由遊牧變成農耕，人口就有所增加，經濟軍事勢力大增，自東漢、魏晉以來朝廷招胡人入軍，胡人喺軍隊入邊好有勢力。同時內遷胡人畀漢人管住，要向朝廷納稅，又因為華夷之辨嘅觀念畀漢人歧視，而未內遷嘅胡人同漢人貿易時，邊境嘅漢人土豪時不時欺詐胡人，令好多胡人好不滿。雖然有人如江統寫《徙戎論》，擔心胡人勢力坐大，建議將胡人分割、遣返鄉下或者叫佢哋搬遞度，但無人聽。
晉室無能，政治腐敗，國力衰弱，而地方上亦都積弱，軍備唔夠，胡人造反時地方無力抵抗，八王之亂之後，國家大傷元氣，漢人嘅軍力迅速衰退，當時中原又連年災荒，社會生產破壞嚴重，胡人就趁你病攞你命，紛紛起兵逐鹿中原，喺京城嘅胡人軍隊以及中原嘅內遷胡人同壓住邊境嘅胡人裏應外合，最終西晉亡國。

經過
304年冬天，氐族首領李雄佔咗成都，自稱「成都王」，史稱成漢；匈奴貴族劉淵起兵於離石（今日山西離石），國號漢（後改為趙，史稱前趙）。係五胡建國開始。
晉懷帝永嘉四年（310年），劉淵死，佢個仔劉聰殺太子劉和即位。
311年（永嘉五年）四月，劉聰部下石勒，喺苦縣寧平城（今河南鹿邑）破晉軍十幾萬人，並俘殺太尉王衍等。劉聰又遣大將呼延晏率兵攻洛陽，屢敗晉軍，前後殲滅三萬餘人。六月呼延晏到達洛陽，劉曜等人帶兵會合，攻破洛陽，縱容部下搶掠，俘虜晉懷帝，殺太子、宗室、官員及士兵百姓三萬幾人，並大肆發掘陵墓、焚毀宮殿，史稱「永嘉之禍」或「永嘉之亂」等。
313年，劉聰毒死咗晉懷帝。懷帝嘅姪司馬業（或作司馬鄴），喺長安登基，叫做晉愍帝。
316年前趙劉曜攻長安，俘虜晉愍帝。
317年殺咗晉愍帝，士族王導、王敦等，扶植晉朝遠房宗室司馬睿，喺建康（今日南京）登基，叫做晉元帝，歷時52年嘅西晉滅亡，東晉開始，進入南北對峙時期。

影響
五胡亂華係中國歷史上第一次中原淪陷於外族，對漢人來講係一場民族災難，幾乎令華夏亡國滅種。同時對中國歷史產生極深嘅影響，係華夏文明嘅轉折。
五胡亂華時期南北對立分治，分化南北社會，形成今日南北文化大不同嘅格局。

中原凋敝
喺北方，自漢人王朝滅亡後就陷入戰亂紛爭，各個唔同民族包括漢族喺北方建立唔同嘅國家，相互之間打來打去，漢胡勢同水火，胡人發《殺漢繳》，漢人發《殺胡令》，令中原社會、經濟、文化凋敝，形成流民潮湧向南方、河西、遼東，而世家大族亦有好多跟住皇室南遷，稱之為衣冠南渡，至於無南渡嘅世家，就喺中原建立塢堡來自救，一啲去唔到南方嘅難民就就地投靠呢啲塢堡，求助呢啲家族，令呢啲家族喺中原勢力大增，胡人唔敢逳呢啲家族。
不過雖然中原人口劇降，但當時中原依然係中國人口最密集嘅所在，因此華夏文化並未喺中原剷除，相反重同化到外族，同時中原漢人多多少少胡化，呈現漢胡混合嘅形態。

南方開發
衣冠南渡係中國三大移民潮之一，當東晉喺南方建立嘅時候，中原嘅世家大族就南遷到南方，由於世家大族衣冠楚楚，所以叫做「衣冠南渡」。之後中原持續戰亂，而東晉偏安南方，只守住半壁江山，相對安寧，於是大量中原百姓南渡南方，人數多到朝廷要設置僑州安置百姓。
原本南方係百越人嘅地方，《漢書·地理誌》話：「自交趾至會稽七八千里，百越雜處，各有種姓」，之後又有畀炎黃部落攻破嘅九黎部落遺民流落南方形成嘅三苗人，但衣冠南渡嘅漢人移民潮令南方由百越三苗之地漢化成漢地。因此雖然北方因為破壞嚴重而部份野蠻化，但因為華夏文化取得南方嘅保留地就補返數。
漢人大量南遷令華夏文明取得由北到南嘅巨大縱深，之後歷代外族入侵中原，華夏正朔都可退居南方，喺南方保存咗華夏嘅衣冠禮樂、典章文物制度，保證中華文明延綿落來，而當中國統一時，南方保存嘅文明又北傳中原，方便如隋唐、明朝等王朝喺戰亂破壞嚴重嘅北方恢復中華。
漢人南遷喺漢化南方同時，亦同百越、三苗文化融合，產生咗南方漢語嘅格局，以及有住唔同北方特質嘅南方華夏文化。
衣冠南渡大多數人係南渡到江淮、江南一帶，亦都有去到嶺南，自此江南文化突飛猛進，成為同中原相提並論嘅文化中心，乃至視作「文化中原」，南方文化同北方文化分庭抗禮。

全球史角度
五胡亂華唔係得中國先發生嘅偶然事件，放喺當時，世界主要文明都前後受到蠻族入侵，由3世紀持續到6世紀，令世界各文明由古典文明變成中世紀文明。
喺當時世界上，遊牧民族自東向西陸續入侵各文明民族，先係中國五胡亂華，而後印度笈多王朝受匈奴襲擊而崩潰，之後輪到波斯帝國同拜占庭帝國，但其勢力擊退遊牧民族，最後遊牧民族一波波湧向最西面嘅羅馬帝國，羅馬帝國最後喺遊牧民族嘅衝擊下滅亡。
五臺山

五臺山（粵拼：ng5 toi4 saan1）；第個名係清涼山（cing1 loeng4 saan1）；佢係中國山西省忻州市嘅一座好出名嘅山，喺五臺縣入面。呢座山係由5座細嘅山仔組成。

名
呢座山由5座山嚟組成。雖然話佢哋嗰5座山都好高吓，但佢哋嘅山頂都好平，好似個平台噉，所以「五臺山」嘅名係噉嚟。又因為呢度嘅氣候比較凍同埋涼爽，所以第個名「清涼山」就係噉嚟。而南韓嗰座同日本嗰座都係按返中國嗰個嚟改名嘅，雖然話字面都係一樣寫法，但係讀音都唔同。

敘述
呢座山嘅主峰係北邊嗰座——葉鬦峰（第個名係菩薩頂），有3061.1米高，呢座山入面嘅好多間寺響度，加上香火又鬼咁多噉，所以咪嗌成佛教名山。其中呢座山入面嘅文殊菩薩像就喺呢度落嚟，而山頂嗰度可以睇到嗮五臺山嘅靚景。
五股區

五股區（粵拼：ng5 gu2 keoi1）係台灣新北市嘅一個市轄區。
五育中學

五育中學（Ng Yuk Secondary School）係喺香港大圍嘅一間中學。
校訓係「立己達人」，出自春秋時期孔子嘅《論語.雍也》。
五胡

五胡（粵拼：ng5 wu4）係指中國3～4世紀時，從北方同西方移居中國嘅五個非漢民族（少數民族），即匈奴、鮮卑、羯、羌、氐。呢啲部族喺五胡十六國時代依次以中國北部爲中心建立國家，而同晉朝對立。
五脷草屬

五脷草屬（學名：Pentaglottis）係紫草目紫草科嘅一個屬。
兒童節

兒童節係一個為咗保障細路嘅生存權、保健權、受教育權、撫養權等權利、改善兒童生活、反對虐待兒童或毒害兒童而設立嘅節日，日子喺每個地方都有唔同。

國際兒童節
國際兒童節響每年6月1號。呢個日子係起源響1949年國際民主婦女聯合會響莫斯科開嘅會，講到為咗紀念1942年6月畀納粹德國屠殺嘅捷克利迪策村全體孲𤘅子，決定將6月1號叫做國際兒童節。

世界兒童節
世界兒童節響每年11月20號。呢個日子係聯合國教科文組織響1954年12月14號定嘅。

中國大陸
1949年10月1號，中華人民共和國成立後，正式定每年6月1號做國際兒童節，取代咗中華民國定響4月4號嘅兒童節。

臺灣
中華民國響1931年將4月4號定做中華民國兒童節。但係因國府喺中國大陸戰敗而搬到臺灣，4月4號嘅兒童節響臺灣地區可以繼續流傳。

香港
中華民國響1931年將4月4號定做中華民國兒童節，雖然國民黨政府喺1949年10月14號被完全趕到臺灣，但嗰時香港係英國殖民地，亦一直繼承4月4號嘅兒童節嘅傳統，就算係1997年香港主權移交之後都維持唔變。

日本
日本嘅兒童節響每年5月5號，日本習俗上只會係男仔慶祝，直到1948年日本政府將3月3號嘅女仔節合併埋呢日。

韓國
受朝鮮日治時期影響，南韓嘅兒童節同日本一樣，都響每年5月5號。

澳洲
澳洲喺1954年定立兒童節，1977年喺各個州份另外設立咗關愛兒童周，但嗰時每個州份都有唔同嘅舉辦時段。直到1984年，澳洲聯邦政府開會正式決定統一時段，凡係10月第四個禮拜都係關愛兒童周（從每個國際兒童節之後嘅禮拜六到跟住落嚟嘅禮拜日為止）。

俄羅斯
俄羅斯喺1949年定立兼決定每年6月1號係兒童節。

紐西蘭
紐西蘭嘅兒童節喺每年3月第一個禮拜日舉辦。
兒玉駿斗

兒玉駿斗（粵拼：ji4 juk6 zeon3 dau3；日文：児玉 駿斗(Kodama Shūnto)；1998年12月3號—）係日本足球員，大阪府人，司職中場，而家效力緊名古屋鯨魚。
兒童樂園

《兒童樂園》係香港一份由1953至1995年出版嘅兒童刊物，每半月出版一期，係香港定期出版嘅其中一個重要兒童刊物，亦係香港首份用全彩色印刷嘅兒童書刊。1994年12月16號發行最後一期（1006期）後，因經濟問題而宣佈喺1995年停刊。2013年11月8號，前社長張浚華同一位唔講名嘅《兒童樂園》讀者將一共1006期《兒童樂園》電子化，並設立網站免費畀人下載 。
兒童權利公約

《兒童權利公約》（Convention on the Rights of the Child）係國際間一套有關細路嘅權利嘅共同協議。
兒童醫健基金會

兒童醫健基金會係1995年喺香港成立嘅一個非牟利組織，主要幫中國嘅細蚊仔，搞好健康，尤其係窮地方。舊時叫世界健康基金會（香港），歸美國HOPE基金會。2006年改為獨立運作重改名做兒童醫健基金會。
個會一開始就同上海市政府起個兒童專科醫院，叫上海兒童醫學中心。佢亦得到復旦大學兒童醫院合作支援。

基金來源
基金來源主要籌款，會搞籌款活動，搵幫公共或者私人慈善基金撥款贊助，同埋搵團體或者個人捐錢。

架構
個會有董事局，裏便有主席一位，副主席一位，同埋董事委員八位。家下主席係毛閱瀾。另外有中國醫健顧問委員會。
兒童適宜

《兒童適宜》係商台叱咤903嘅電台節目，依家由朱薰、泰山主持，2009年8月2號正式首播，依家播出時間係逢禮拜日下晝2點到4點。節目內容主要係講下細路話題。
兒科

兒科（粵拼：ji4 fo1，英文：Pediatrics）係現代醫學嘅一個分支，專門醫治BB仔、細路同青少年嘅病。受過呢方面知識專門訓練嘅醫生稱為兒科醫生。

粵語俗語
兒科另一個稱呼「小兒科」，響粵語俗語嘅意思係指一件細事，好容易搞得掂。
兒童文學

兒童文學（英文：children's literature）係指寫嚟專係俾細路睇嘅文學作品。

作品
呢個表唔完整，歡迎加料。
《愛麗絲夢遊仙境》
《查理同朱古力廠》
《木偶奇遇記》
《格林童話》

系列故事
呢個表唔完整，歡迎加料。
自從19世紀起，童話（仙子故事）開始慢慢變成兒童文學嘅一環，開始畀人當做「專攞嚟畀細路睇同聽嘅故仔」。1812年出版嘅《格林童話》，原版個德文名:Kinder- und Hausmärchen，就大致係細路同屋企嘅故仔噉嘅意思，而且格林兄弟仲有意噉想令啲故仔變得「啱細路睇」，將某啲有性愛描寫或者暴力嘅內容攞走－例如《藍鬍鬚》呢個故仔噉，講到身為連環殺人狂嘅藍鬍鬚先後娶咗幾個老婆，次次都將個老婆殺死同埋將條屍收埋喺密室度，搞到密室成地血；初版嘅《格林童話》有收錄《藍鬍鬚》，但後期啲嘅版本就冇再收錄，據講就係因為啲讀者覺得個故仔太過暴力太過恐怖。
喺20世紀期間，童話繼續出現「啱細路化」或者「迪士尼化」嘅情況。20世紀嗰陣發生咗一場巨變：迪士尼喺1937年出咗動畫片《雪姑七友》一炮而紅；自從嗰時之後，迪士尼一路都有將童話改編做電影，途中會將原版個故仔嗰啲兒童不宜嘅內容攞走，務求令到啲故仔「合家歡」－畀人話係將啲故仔「迪士尼化」咗。
格林童話
安徒生—安徒生童話
兒童遊樂場

兒童遊樂場係一種遊樂場，專畀細蚊玩。古時遊樂並無分大人細路，19世紀先至諗以遊樂場幫手畀細蚊學做大人。德國學校有先，而公眾用，英國1859年曼城就有。成班細路一齊場中玩，有利學曉同人相處，有禮貌，亦學曉玩得公道。
種種設備，亦鼓勵細蚊去玩，身心亦得到好處，如體力、平衡感等。
推動兒童遊樂場，除咗教育之外，安全亦都係因素。以往細蚊只要有地就玩得，通街通巷都有得玩，然而隨住機動車愈來愈多，車禍都跟住多。細路喺街玩，愈來愈危。於是乎，為安全計，就要有地專畀細蚊玩，兒童遊樂場由此就得到推廣。
北美電話編號方案

北美電話編號方案（英文：North American Numbering Plan，簡稱 NANP）係北美二十幾個國家通用嘅一種電話號碼格式，1947年由 AT&T 發明，成區嘅國際電話區號都係 ｢1｣，目前由北美電話編號方案管理局（North American Numbering Plan Administrator）管理。

普通電話號碼
用爾種格式嘅普通電話號碼原則上係3個數字嘅地區字頭加7個數字嘅本地電話號碼，但係因為電話號碼嘅需求過大，好多地方已經放棄咗分地區字頭同本地號碼，而係用一種10個數字嘅電話號碼。

易記碼
北美電話編號方案有所謂易記碼，叫 N11 碼（以前叫 easily remembered codes，簡稱 ERC），全部係3個數字，｢11｣ 字尾，原則上任何國家可以是但用來做乜都得，但係傳統上 911 係用來報警。

免費長途電話
所謂免費長途係指打電話嘅人免費打，接電話嘅人（通常係公司）畀錢，即係所謂 1-800 電話。不過唔係淨止 800，例如 888 都係免費長途電話字頭。

收費電話服務
北美電話編號方案有收費電話服務專用嘅字頭，係 900。
北羚豆屬

北羚豆屬（粵拼：bak1 ling4 dau2 suk6，學名：Angylocalyx ），係豆目豆科蝶形花亞科嘅其中一個屬。
北美足球聯賽

北美足球聯賽（英文：North American Soccer League）係美國同加拿大第二高級嘅職業足球聯賽，目前有9支美國球隊同兩支加拿大球隊。
由於北美嘅職業足球聯賽無升降級制度，北美足球聯賽嘅球隊唔可以通過贏取聯賽冠軍來進入北美足球大聯盟；同樣聯賽包尾嘅球隊亦都唔會跌入低一級嘅北美聯合足球聯賽。
北美足球大聯盟後備球員聯賽

北美足球大聯盟後備球員聯賽（英文：MLS Reserve League）係北美足球大聯盟球會嘅後備隊嘅聯賽，最早喺2005年建立，2008年曾經解散過，但係喺2011年重新建立，並且分成東部、中部同西部三個賽區。
2013年，為徂提升競賽水平，為後備球員提供更多比賽經驗，北美足球大聯盟同北美聯合足球聯賽系統（USL）達成協議，將聯合足球聯賽系統專業組同大聯盟後備隊聯賽嘅賽程合二為一，畀兩個聯賽嘅球隊互相對戰。2014賽季係大聯盟後備隊聯賽嘅最後一個賽季。從2015賽季開始，大聯盟後備聯賽同聯合足球聯賽專業組正式合二為一，大聯盟球隊可以同一支現有嘅聯合足球聯賽球隊結盟，或者將自己嘅後備隊改組為聯合足球聯賽球隊。
北脇健慈

北脇健慈（1991年9月15號—）係日本足球員，司職前鋒，效力秋田藍閃電。
北臺灣

北臺灣係臺灣北部地區嘅簡稱，首都臺北市。包括基隆市、新北市（原臺北縣）、桃園市、新竹縣、新竹市，某啲情況下仲包括宜蘭縣或者係苗栗縣。
北艾

北艾（Artemisia vulgaris）係菊科蒿屬嘅一個種，主要分佈喺溫帶地區。
北美足球大聯盟

北美足球大聯盟（英文：Major League Soccer）係美國同加拿大最高級別嘅職業足球聯賽，目前有21支美國球隊同埋三支加拿大球隊，分為東西兩個賽區。賽季每年三月開始，到10月結束，每支球隊要打34場常規賽，常規賽積分排名第一嘅球隊獲頒「支持者盾」。之後東西兩個賽區嘅前五位通過季後賽決定本賽季嘅聯賽冠軍。
同其他頂級聯賽唔同嘅係，北美足球大聯盟採用單一實體架構，球隊唔係完全財政獨立嘅，每一支球隊都係大聯盟嘅投資者擁有同控制嘅。另外，北美足球大聯盟亦都係少數幾個唔設升降級制度嘅聯賽。

歷史
由於美式足球同棒球嘅絕對優勢，足球喺美國一直唔算係主流運動。但係喺1988年，美國竟然以微弱優勢擊敗巴西同摩洛哥，奪得徂1994年世界杯嘅主辦權。為徂答謝國際足協，美國足協承諾建立一個全國性嘅甲組足球聯賽。1993年12月19號，美國足球大聯盟正式以有限責任公司嘅形式成立。
大聯盟嘅第一場比賽，係喺1996年4月6號，由聖荷西轟鳴喺主場聖荷西斯巴達人球場迎戰華盛頓特區聯隊嘅比賽。嗰場比賽唔單止吸引超過30000人入場觀戰，重有ESPN現場直播。由於大聯盟吸引到當時美國國家隊嘅幾員猛將加盟，所以喺相當一段時間之內人氣高企。華盛頓特區聯隊喺大聯盟嘅頭四個賽季裡邊三次奪得冠軍。
喺第一個賽季之後，大聯盟嘅入場觀戰人數就開始下跌。下跌嘅主要原因有兩個：一個係因為大聯盟嘅十支創盟球隊裡邊，有八支係要同當地嘅職業美式足球隊共用主場嘅；另一個係因為大聯盟為徂迎合美國觀眾嘅口味，而對大聯盟足球進行徂「美國化」其中最出名嘅「美國化」規則包括：
比賽鐘唔係由零去到90，而係由90去到零，裁判可以中途停止個鐘，個鐘去到零比賽馬上結束，唔設傷停補時（爾項規則來自美式足球）；
對陣雙方喺90分鐘之內分唔出勝負，就要即刻射單刀球分勝負：個球係擺喺離龍門35碼嘅地方，而唔係12碼點上邊，球員可以向前運球再射，不過要喺5秒鐘之內射球，而門將可以主動出擊截住個球（爾項規則來自冰球）
不幸嘅係，爾啲「美國化」規則唔單止捉唔住美國觀眾嘅胃口，反而令鍾意傳統足球嘅球迷大失所望。喺1999賽季之後，爾兩條規則全部取消澌。
前410年代

前410年代係指前419年去到前410年之間嗰十年嘅年代。
劉天球

劉天球（1958年3月29號—）係馬來西亞政治人，民主行動黨黨員兼全國中央委員，馬來西亞雪蘭莪州議會雙溪比力州議員。佢曾經擔任雪州行政議員，負責掌管雪蘭莪州地方政府及考察事務常務委員會。另外，劉天球亦係書法愛好者。

政治生涯
2008年3月8號，劉天球喺馬來西亞第12屆全國大選中勝出，當選為議員；2013年畀黨除名。佢曾經係八打靈再也北區國會議席候選人，2018年取代賴玉蘭成為雙溪比力州議員。

觀點
2019年12月1號，喺《合艾和平協議》簽署30周年紀念會上，劉天球提及陳平骨灰被運回國事件，大讚首相馬哈迪嘅做法。

排除盟黨言論爭議
2019年10月23號，劉天球喺部落格一篇文章入面，批評馬哈迪領導作風同希望聯盟背道而馳，指出「希望聯盟4個政黨除咗土著團結黨26名國會議員外，仲擁有113名國會議員，只要一場大選，馬哈迪所屬嘅土著團結黨將會係最大嘅輸家，「其他政黨可以組成更好嘅政府」言論引起咗爭議。劉天球主張講實話係佢嘅言論自由，其他人可以反駁或者批評，同時願意接受指正，但係唔應該要佢收嘴，之後表示文章內容被人曲解。
土著團隊黨同黨員紛紛斥責劉天球言論相當無禮，土著團隊黨最高理事拿督莫哈末拉菲同希望民主行動黨檢討雙方嘅政治合作關係。民主行動黨發表呢個只係屬於劉天球個人言論，唔代表佢哋黨嘅立場，表示希望聯盟由4黨聯合組成，無盟黨領袖應該發表分裂言論。隨後接受黨紀律委員會對佢傳召問話。

發表侮辱性文章
2020年10月27號，劉天球因為喺10月21號Facebook上張貼一張泰國示威嘅相，同留言「他們向國王說不」，結果畀人舉報有辱君主。劉天球之後刪除相關貼文，但仲係畀警方援引煽動法令調查。
劉太格

劉太格（英文：Liu Thai Ker，1938年2月23號—）係星加坡建築師、城市規劃師。佢喺英屬馬來亞柔佛麻坡出世。 佢係宜居城市中心嘅主席，兼且係雅詩柏建築規劃設計事務所（RSP Architects Planners and Engineers (Pte) Ltd.）嘅董事。 佢俾人哋叫做「星加坡規劃之父」。
劉天龍

劉天龍（Andy Lau，1981年7月29號—）係香港無綫電視男藝人，2004年讀第18期無綫電視藝員訓練班而入行，主要拍電視劇。
京都不死鳥

京都不死鳥（日文：京都サンガFC）係日本一支職業足球隊，日本乙組職業足球聯賽（J2）球隊之一。球會根據地係京都府，主場係西京極體育場。

史
佢嘅前身係京都紫郊足球會，1922年成立。1996年加入日本職業足球聯賽。
京蔥

韭葱（粵拼：gau2 cung1；學名：Allium ampeloprasum；英文俗名：Leek），成日被誤以為喺大葱(京葱)嘅別稱，事實上只喺個樣生得似嘅兩種植物。它係蔥科蔥屬嘅長年生宿根草本植物，原產瑞士，而家喺歐亞同中國華北地區可以搵到。

樣
葉扁而闊，邊鞘有啲肥兼白嫩，而且層層搇冚嗮，好似啲圓筒噉；花係叢生嘅淡紫色品種，好似個波噉，一般生喺花梗頂。

用途
它喺威爾斯嘅代表植物，用途好廣，喺各種食譜到可以做配菜，包括世界最著名嘅兩種湯：蘇格蘭嘅萊比錫雞湯同法國嘅奶油維希湯。
京都動畫火燭

京都動畫火燭（日文：京都アニメーション放火殺人事件）係2019年7月18號喺日本京都府京都市伏見區桃山町京都動畫第一工作室發生嘅火燭事件。而火燭原因係人為嘅放火殺人，嫌疑人係青葉真司，男，1978年5月出世，住喺埼玉縣，有精神病史。青葉真司喺工作室入面倒汽油，引發爆炸同火燭。呢單嘢搞到京都動畫第一工作室樓高三層、總面積691.02平方米嘅屋燒爛嗮，造成包埋青葉真司喺入面嘅69人受到影響，其中36人死、35人傷。
京畿道中央站

中央站（韓文：중앙역 / 中央驛Jungang yeok、粵語拼音：zung1 joeng1 zaam6、英文：Jungang Station）係首都圈電鐵4號綫同水仁·盆唐綫共綫區間沿綫嘅一座高架車站，位於韓國京畿道安山市檀園區古棧洞（韓文：고잔동(안산시)），韓文副站名係“首爾藝術大學”（서울예술대학교）。廣域鐵道新安山綫開通後，本站將成為三綫交會嘅轉搭站。
京都

京都（Kyoto）係日本一城，舊時係日本京城，家下係京都府嘅核心地方，叫京都市。京都相對東京而言，響佢西便，所以亦都有人叫佢做西京。
京都地理上響本州近畿地方，有三座山圍住，形成京都盆地。而向東行可以見琵琶湖。向南行可以到奈良，向西南走去大阪。
京都774年立平安京開始，做過千年京城，有好多文化古蹟。所以，旅遊業好發達。

氣候
京都屬副熱帶濕潤氣候，夏季炎熱潮濕。
京那巴魯國家公園

京那巴魯國家公園（粵拼：ging1 na5 ba1 lou5 gwok3 ga1 gung1 yun2，英文：Kinabalu National Park；馬來話：Taman Negara Kinabalu；又譯基納巴盧國家公園、京那峇魯國家公園），又叫神山國家公園，係馬來西亞第一批建立嘅國家公園。佢喺2000年12月列入聯合國教科文組織世界遺產名錄，登錄名叫「京那巴魯公園」，係馬來西亞最早列入世界遺產嘅國家公園。
京那巴魯國家公園喺沙巴西海岸，佔地754平方公里，係沙巴最受歡迎景點之一。

歷史
京那巴魯國家公園喺1964年成立。1851年英國殖民官員、自然學者休·羅由鬥亞蘭登上京那巴魯山頂峰，成為有記錄以嚟首位登頂嘅人，京那巴魯山嘅最高峰亦係以佢個名命名。

地理
京那巴魯國家公園喺沙巴西海岸克羅克山脈上，但唔係克羅克山脈國家公園嘅一部分。
公園管理處距離亞庇大約88公里。由沙巴各地都有通去公園管理處嘅高速公路。公園管理處喺京那巴魯國家公園嘅南面，海拔大約1563米。

生態環境
京那巴魯國家公園入面存在4種氣候區；由豐富嘅低地龍腦香森林、山地櫟、杜鵑、至針葉林、至高山草甸，最後至頂峰地區嘅矮小灌木叢。
京那巴魯國家公園入面存在住好多出名食蟲植物同蘭花，特別係馬來王豬籠草（Nepenthes rajah）。其中亦存住一啲地方性動物，包括基納巴盧巨紅蛭同基納巴盧巨型蚯蚓。
京那巴魯山係世界上最後生嘅非火山山脈。佢喺10萬至35萬年前形成。至今佢仲以每年5毫米嘅速度增高。

園區管理同功能
國家公園入面嘅旅館
京那巴魯國家公園由叫做沙巴公園信托局嘅組織管理。喺管理處周圍都可以見到小屋式旅館。遊客同登山者可以通過叫做「舒特拉保護區小屋」（Sutera Sanctuary Lodges）嘅私營公司預定住宿同登山向導。每個去往京那巴魯山嘅登山者都必須同有資質嘅嚮導陪同。
京那巴魯山嘅步道喺丁波虹（Timpohon）起始，另外仲有一條叫做馬西勞步道嘅代替路線。勞氏谷（Low's Gully）係基納巴盧國家公園一個出名景點之一。佢係山峰一側深1.6公里，長10公里嘅深谷。

登錄基準
呢個世界遺產被認為滿足世界遺產登錄基準中嘅以下基準而予以登錄：
（ix）喺陸上、淡水、沿海同海洋生態系統以及動植物群嘅演化同發展上，代表持續進行緊嘅生態學同生物學過程嘅顯著例子。
（x）擁有最重要同顯著嘅多元性生物自然生態棲息地，包含由保育或者科學角度嚟睇，符合普世價值嘅瀕臨絕種動物種。
京那巴魯山

京那巴魯山（馬來話：Gunung Kinabalu），又叫京那峇魯山、基納巴盧山、金乃巴羅山、神山、中國寡婦山，係馬來西亞最高嘅山，喺婆羅洲沙巴京那巴魯國家公園裏面，亦係婆羅洲最高峰，最高點喺羅氏峰（Low's Peak），海拔大約4,095.2公尺。

温度
京那巴魯山山上溫度通常喺12月至1月為-4°C至8°C，喺6月至9月為3°C至12°C 。由於12月至1月比較凍，有時基納巴盧山山頂上會出現冰雪。但係，落雪事件喺20世紀後期先有記錄。

圖
京那巴魯山全景
京那巴魯山上嘅景觀
由飛機上遙望京那巴魯山
黃昏來臨時，喺行程中嘅小屋往地平線看去，呢個時候雲嘅形成係清楚、詳細可見嘅。
喺Poring溫泉望到嘅京那巴魯山
山上電信站
由山上嘅高地往下看
日出後山上高地嘅景觀
喺亞庇同山打根之間嘅路徑睇京那巴魯山
黃昏時喺Tanjung Aru嘅景觀
2015年沙巴地震後京那巴魯山嘅情況
京畿道高等學校一覽

以下列出嘅係南韓京畿道嘅各高等學校（高級中學）。呢份一覽嘅編排係噉：按拉丁字母順序，以校名（「高等學校」之前嘅部份）嘅粵拼嘅頭隻字母來排，第一隻字母相同嘅睇第二隻，一路噉順落。如果聲韻相同，就按聲調排，由1到6排。同音字就分先來後到，同一隻開頭字嘅擠埋一齊。
卡馬爾哈森

卡馬爾哈森（Kamal Haasan，1954年11月7號—）係印度演員，細個已經做童星，1970年出道。佢2018年開始做埋政治人。
卡門線

卡門線（Kármán line）係廿世紀常用對「外太空」嘅定義，將太空定義做「離地球平均海平面 100 公里以外嘅空間」。
卡露的情人

《卡露的情人》（Carol）係一部2015年嘅愛情時代電影，由托迪希恩斯執導，改編Patricia Highsmith（中文：派翠西亞·海史密斯）嘅1952年小說《The Price of Salt（英文：The Price of Salt）》。主演係姬蒂白蘭芝、朗妮瑪娜。
卡馬河

卡馬河（俄文：Ка́ма；韃靼話：Чулман；烏德穆爾特文：Кам）係一條喺俄羅斯嘅河，長1,805公里（1,122英里），流域有507,000平方公里（196,000平方英里）。卡馬河係伏加河最長嘅左支流。
卡馬河嘅起源喺烏德穆爾特，流經基洛夫州同彼爾姆邊疆區，再流返去烏德穆爾特，然後喺韃靼斯坦共和國流入伏加河。

圖
卡馬河流經耶拉布加
一條跨越卡馬河嘅桁架橋。1912年影
卡露貝納

卡露貝納（英文：Carol Burnett，1933年4月26號—），係美國女演員，1950年代開始活躍，因為演出用佢個名冠名嘅電視短劇（The Carol Burnett Show）而出名。
卡馬水庫

卡馬水庫（俄文：Камское водохранилище）係喺俄羅斯嘅一個水庫，由彼爾姆附近嘅水力發電站嘅水壩所形成。卡馬水庫面積1,915平方公里（739平方英里），水體積12.2立方公里（2.9立方英里）。沿岸嘅城市有彼爾姆、多布良卡、切爾莫茲、別列兹尼基、烏索利耶同索利卡姆斯卡。
再見青春

《再見青春》係中國歌手汪峰喺2009年7月25號由大國文化集團發行嘅《信仰在空中飄揚》唱碟入面第十三隻主打國語歌。由汪峰填詞、作曲、編曲同演唱。

簡介
呢隻歌係講緊青春同愛情嘅憧憬同迷惘。隻歌同時係電視連續劇《北京愛情故事》嘅插曲、電影《悲傷逆流成河》嘅插曲（由任素汐唱）。
冒振瑤

冒振瑤（英文：GenioMao；4月21號—），係中國音樂製作人，佢喺長沙理工大學畢業。佢同郁可唯、周深、黃麗玲、By2等藝人合作過。
再親我好媽

《再親我好媽》（英文：Tiger Mom Blues Returns）係香港電視廣播有限公司拍攝製作嘅互動電視劇形式嘅綜藝節目，由米雪、江美儀、陳敏之、陳山聰、江嘉敏同何廣沛領銜主演，宋熙年主持，監製李志倫。節目喺2017年11月26號到12月17號香港時間逢禮拜日20:00到20:30喺翡翠台播，總共4集。
雖然呢套劇角色同背景主要都係源自劇集《親親我好媽》，但唔係正式嘅續集，幕後班底亦唔同晒。呢套劇加入咗互動元素，喺頭三集宣稱畀觀眾用流動應用程式「Big Big Fun」投票決定主角嘅命運，改寫之後嘅劇情發展。每集節目播完後，亦會喺Big Big Channel開直播討論應該點投票，由馮盈盈、周程宇、李寶珊、黃凱儀主持。不過所謂畀觀眾揀劇情嘅投票，都無公佈幾多人參與同埋各選項嘅得票率，而最後出街嘅選項亦係傳統大路嘅，所以劇情係咪真係由觀眾揀就無從稽考。
另外，無綫電視無將佢歸類做劇集，而係歸類做綜藝節目。因為呢個節目查實係由渣打銀行贊助，想軟性推銷理財同保險。
再說一次我願意

《再說一次我願意》（英文：The Vow），係2012年美國電影，由卓寧泰坦、麗素麥雅當絲、森尼爾主演，米高蘇西執導。
冒納羅亞火山

冒納羅亞火山（英文：Mauna Loa）係全世界最大座火山，亦係夏威夷嘅夏威夷島五座火山其中一座，高4,169米，體積7.5萬立方公里。
冒號

冒號係句中間提到下文或者總結上文時用到嘅標點，形狀係係上下各一點，即係「：」，有啲似分號。
冒號亦都係表示比率嘅符號。
刀仔

刀仔（粵音：dou1 zai2，英文：Knife）係指一類細把嘅刀，由刀鋒同刀柄組成，可以單手攞住。
人自石器時代以嚟，刀仔係架生亦係武器，而家，刀仔係日日都用嘅必需品，古代嗰陣某啲特別嘅刀仔甚至畀人當係收藏品。刀仔亦都係人最早為咗生存而整嘅一樣架生。
刀仔鋸大樹

刀仔鋸大樹係片語。意思係以小博大。一般人鋸大樹通常用電鋸，最簡陋都要把金屬鋸或者斧頭，但係如果用把成本較低嘅刀仔可以鋸到大樹，咁就真係本小利大喇！
刀具

刀具係食西餐時攞上手用嘅食具，基本包括餐刀、餐叉同餐羹。